**HANDLINGSKORT:**

**ÅPNING AV MEDISINSK BEREDSKAPSPOST VED AKBS3**

**AREAL:** Sengeposten AKBS3 er lokalisert i 3 etg bygg 11 og drives per 06.11.20 av Fysikalsk medisinsk avdeling. Sengeposten har totalt 16 sengeplasser, 20 sengeplasser ved full fortetning. Bygningsmessig er forholdene lagt til rette for kohortdrift på AKBS3 hvis behov. *Dette arealet er besluttet frigitt til Medisinsk beredskapspost ved behov for ekstra sengeplasser ved Medisinsk klinikk grunnet pågående pandemi.*

**OVERORDNET PLAN:**

**Fase 1-2**

* 5 senger etableres på 5 enerom. I tillegg vil ett pasientrom bli benyttet som hvilerom og arbeidsrom for vakthavende C19-lege.
* Ytterligere 5 senger åpnes (frist 2 dager). Forutsetter 1 sykepleier ekstra på dagvakt.

**Fase 3-4**: Ved særlig stor belastning med pandemi-pasienter:

* Fysikalsk medisinsk avdeling flytter sine 6 senger til Nevroklinikken.
* Ytterligere 10 senger åpnes til pandemi-pasienter (frist 4 dager fra beslutning).
* Disse bemannes med sykepleieressurser innhentet fra andre klinikker. Bemanningen koordineres av Personalformidlingen. *Forutsetter en egen person som skal koordinere innhenting av personell samt opplæring av disse.*

**PERSONELL:**

Behov for personell:

**Fase 1-2** (5-10 senger)

* Antall sykepleiere: ca 18 (avhenger av stillingsbrøker). Ansvar: Personalformidlingen.
* Legebemanning. Ansvar: MED klinikk.

**Fase 3-4** (10-20 senger)

* Ansette enhets-/seksjonsleder og driftssykepleier. Ansvar: XX avd. og Personalformidling
* Antall sykepleiere: Minst 10 i tillegg til de som er blitt ansatt i fase 1-2. Andre klinikker må omdisponere personell. Ansvar: Personalformidlingen/Ann-Hege Kofoed (stab).
* Legebemanning. Ansvar: MED klinikk.

**Detaljert info:**

I fase 1-2 vil posten driftes av personell fra Medisinsk klinikk.

1. **Legebemanning:** De 5 sengene skal bemannes med LIS fra C-19-laget. Overlege Inga Morgenlie har personalansvar for disse, og organiserer dem slik at det alltid vil være en LIS til å gå visitt dagtid, ettermiddag og helg. LISene vil få støtte av medisinsk overlege, organisering av dette er under avklaring. På vaktdøgnet vil vakthavende C-19 lege gjøre tilsyn på post ved behov. Ved behov for overlegestøtte i helg- eller vaktdøgn benyttes XX medisinsk bakvakt, eller allerede eksisterende medisinsk bakvaktsordning som normalt.
2. **Sykepleierbemanning:** Posten skal bemannes med 2 sykepleiere på dag, 2 sykepleiere på kveld og 2 sykepleiere på natt. I fase 1 vil sykepleiere ansettes på engasjement via Personalformidlingen. Det er viktig at aktuelle sykepleiere får tilstrekkelig opplæring før oppstart. Intensivsykepleier Sasa Katadzic vil fungere som medisinsk faglig sykepleierstøtte, og har personalansvar for sykepleiergruppen.

I fase 3-4 vil drift avhenge av tilskudd av personell (Sykepleiere, LIS, overleger) fra andre klinikker, og omplassering av personell besluttes av foretakets ledelse. Denne fasen er ikke nærmere beskrevet her.

**ANSVAR FOR MEDISINSK TEKNISK UTSTYR/MEDISINROM/ANNET**:

Fase 1-2: Fys. Med. i tett samarbeid med MED klinikk.

Fase 3-4: MED klinikk.

Medisinsk teknisk utstyr vil være på plass til fase 1 (5 rom) i løpet av uke 46.

**NÅR ÅPNES MEDISINSK BEREDSKAPSPOST/AKBS3?**

* Klinikkleder i Medisinsk klinikk Morten Mowe, i samråd med direktør og stedlig koordinator, beslutter åpning av Medisinsk beredskapspost ved AKBS3. Kriserådet ved Medisinsk klinikk vil rådgi klinkkleder vedrørende tidspunkt for åpning.
* I henhold til pandemiplanen for medisinsk klinikk, skal sengepostene INFS1 og INFS2 primært ta imot covid19-pasienter hvis antall covid-19 positive pasienter øker. Dette fordrer at allerede inneliggende pasienter på disse postene flyttes videre til andre indremedisinske sengeposter. Når belegget ved nevnte poster overskrider 80 %, eller ved rask økning i antall innleggelser, skal Medisinsk beredskapspost (AKBS3) åpnes.
* Erfaringsmessig har man et vekslende behov for hva sengene skal brukes til. Dvs. at sengene kan belegges med f eks pasienter med uavklart smittestatus (venter på covid-svar og i behov av enerom for isolasjon) eller covid-19 pos pasienter. Dersom kapasiteten overskrides i hele klinikken, kan denne beredskapsposten brukes som ekstra buffer for å avlaste øvrige covid-poster. Situasjonen må sees i sammenheng med vanlig drift av medisinsk ø-hjelp.

**AKTUELLE PERSONER Å KONTAKTE VED BESLUTTET ÅPNING:**

* **Drift/sykepleiefag:** Sasa Katadzic (90 68 07 86)
* **Sykepleiebemanning:** Tiril Friid-Hauglund (Personalformidlingen) / Ann-Hege Kofoed (stab-MED)
* **Legebemanning:** Inga Morgenlie (41 00 40 03)
* **MTU:** Even Enggrav (93 00 95 96) / Sasa Katadzic (90 68 07 86)
* **Organisatorisk avdeling (N3-leder):** *avklares*
* **Vedr tidspunkt for åpning:** Oona Dunlop (97 59 08 20) – Medisinsk beredskapssjef
* **Ressursperson:** Emilie Sveinang Hemma (930 33 272) – Medisinsk krisestab